open-index/open-wikipedia-markdown huggingface dataset:
Crveni teror (Rusija)

**Crveni teror** () je izraz koji u širem smislu označava strahovladu, odnosno kampanje masovnog zatvaranja i vansudskih likvidacija koje su boljševičke vlasti Sovjetske Rusije za vrijeme građanskog rata od 1918. do 1922. provodile nad "klasnim neprijateljima", odnosno istaknutim pripadnicima ruskog plemstva, buržoazije, te svim osobama koje su podržavale ili za koje se pretpostavljalo da bi mogli podržavati kontrarevoluciju (kao što su bivši carski oficiri, državni službenici, svećenici, kozaci, kulaci i dr.). U užem smislu se taj izraz, prije svega u sovjetskoj historiografiji odnosi na kampanju koju je 2. septembra 1918. službeno objavio predsjednik Sovjetske Rusije Jakov Sverdlov, a tri dana kasnije odobrio Savjet narodnih komesara RSFSR kao reakciju na neuspjeli atentat Fani Kaplan na Lenjina i ubistvo šefa petrogradske Čeke Mojseja Urickija u prethodnom mjesecu. Iako je ta kampanja službeno okončana u oktobru, u manjem ili većem omjeru se nastavila sve do samog završetka građanskog rata te formalne uspostave Sovjetskog Saveza 1922.

## Povezano
* Gulag
* Revolucionarni teror
* Bijeli teror

## Vanjske veze
* С. П. Мельгунов. Красный террор в России
* Красный террор в годы Гражданской войны: По материалам Особой следственной комиссии по расследованию злодеяний большевиков. Под ред. докторов исторических наук Ю. Г. Фельштинского и Г. И. Чернявского / London, 1992.
* Н. И. Астров. Памяти погибших.
* Ю. Фельштинский «ВЧК/ГПУ Документы и материалы»
* Красный террор в годы гражданской войны. Документы и фотографии.
* *[[Семёнов, Юрий Иванович|Ю. И. Семёнов]]* «Белое дело против красного дела» — работа, затрагивающая соотношение масштабов красного и белого террора
* Документы о красном терроре в Рязанской губернии
* Крестьянско-большевицкая война на Тамбовщине.
* Записка В. И. Ленина Ф. Э. Дзержинскому. 
* Российские социалисты и анархисты после октября 1917 г.
* «Правда»: Ленин в расстреле царской семьи не виновен! Сенсационное интервью старшего следователя по особо важным делам ГСУ СК при Прокуратуре Российской Федерации В. Н. Соловьёва
* Юрий КОЖИН.Заложники в годы гражданской войны в России
Revolucionarni teror

**Revolucionarni teror** je izraz koji u najširem smislu označava masovno ili kontinuirano korištenje terora kroz različite oblike nasilja u svrhu izvođenja ili održavanja revolucije. Pod time se mogu podrazumijevati terorističke aktivnosti revolucionarnih pokreta usmjerenih na subverziju, odnosno slabljenje režima koji se revolucijom nastoji ukloniti; također se pod time podrazumijeva i masovno korištenje represivnih mjera, odnosno strahovlada koje revolucionari nakon dolaska na vlast provode nad pojedincima i grupama koje nastoje izvesti kontrarevoluciju. Najpoznatije primjere revolucionarnog terora pružaju francuska revolucija kroz jakobinsku strahovladu 1793. do 1794. te ruska revolucija koja je sadržavala kako pred-revolucionarnu terorističku aktivnost od strane esera, tako i post-revolucionarni Crveni teror od strane vladajućih boljševika.

## Povezano
* Propaganda djelom
Operacija Čardaci

**Operacija Čardaci** (nem. *Cardaci*) je bila vojna operacija nemačkog Vermahta protiv partizana u oblasti planine Čardaci, kod Bugojna. Trajala je od 4. do 6. jula 1943. godine.

## Povezano
* Spisak antipartizanskih operacija u NDH
* Spisak osovinskih operacija u Jugoslaviji

## Vanjske veze
* Operation "Cardaci"
Operacija Ivan

**Operacija Ivan** je bila zajednička operacija Vermahta i snaga NDH protiv partizana u oblasti Moslavačke gore. Trajala je od 4. i 6. jula 1943. godine.

## Povezano
* Spisak antipartizanskih operacija u NDH
* Spisak osovinskih operacija u Jugoslaviji

## Vanjske veze
* Operation "Ivan"
Franc Kangler

**Franc Kangler** (Maribor, 8. jul 1965 - ) je slovenski političar koji trenutno služi kao gradonačelnik Maribora. Prije bavljenja politikom je radio u policiji, a od 1996. služi kao zastupnik Slovenske ljudske stranke u slovenskom Državnom zboru. U novembru 2012. su zbog optužbi za financijske malverzacije preko Facebooka pod parolom "Gotof je" u Mariboru organizirane demonstracije na kojima se traži njegova ostavka. One su se 27. 11. pretvorile u nerede u kojima je ozlijeđeno više desetaka ljudi.

## Vanjske veze
* Uradna predstavitvena stran Državnega zbora Republike Slovenije
Filmski leksikon

**Filmski leksikon** u izdanju Hrvatskog leksikografskog zavoda iz 2003. godine je pojmovnik i osobnik svijeta filma. Nastao je u duhu *Filmske enciklopedije*, ali je s obzirom na nju obogaćen s dodatno obrađenih desetak godina filmske umjetnosti, kao i obradom pojedinačnih filmskih djela.

*Leksikon* ukupno sadrži 2.134 članka i 618 ilustracija na preko 800 stranica u boji, od čega je gotovo 1.000 članaka posvećeno samo filmovima. Članci o filmovima se sastoje od naziva filma na hrvatskom i izvorniku, tehničkih podataka, imena redatelja, scenarista, snimatelja, skladatelja i glavnih glumaca, potom kratkog opisa fabule te interpretacije popraćene recepcijom i dodijeljenim nagradama. Osim igranih filmova, *Leksikon* obrađuje i pojedine antologijske dokumentarne i animirane filmove. Ostatak od preko 1.000 članaka su biografski članci, koji obrađuju redatelje i glumce te najistaknutije snimatelje, scenariste, scenografe, kostimografe, skladatelje i producente te članci posvećeni definicijama filmoloških pojmova i profesija, žanrova, stilskih formacija i smjerova. Napose je i komplementarno zastupljena kultura hrvatskog filma.

Na kraju *Filmskog leksikona* doneseno je i kazalo svih spomenutih filmova, što *Leksikonu* daje dodatnu vrijednost i uporabnu prednost i praktičnost.

*Filmski leksikon* je objavljen 2003. godine u nakladi Leksikografskog zavoda Miroslav Krleža, a urednici su mu Bruno Kragić, Nikica Gilić. Među sudionicima kritika filmova su bili i Damir Radić i Ante Peterlić.

Cijeli *Filmski leksikon* je dostupan u otvorenom pristupu na Portalu znanja Leksikografskog zavoda Miroslav Krleža, na kojem su dostupni još i Hrvatski obiteljski leksikon, Istarska enciklopedija, Nogometni leksikon i dio Hrvatskog biografskog leksikona.

## Vanjske veze
* Leksikografski zavod Miroslav Krleža 
* Filmski leksikon
* Portal znanja Leksikografskog zavoda Miroslav Krleža
Hatanga

**Hatanga** (ruski: *Хатанга*) je velika ruska rijeka koja teče kroz Krasnojarski kraj u Sibiru duga 227 km, ali ako se uračuna izvor njene najduže sastavnice Kotuja (1409&nbsp;km) tada je duga 1636&nbsp;km.

## Hidrografija
Hatanga se formira spajanjem rijeka Kotuj i Hete u Sjevernosibirskoj nizini, koja ne prelazi ni 2 m nadmorske visine, tako da se na svom toku prema sjeveru razliva u brojne rukavce i formira mnoštvo otoka i jezera (ima ih više od 112.000 ukupne površine od 11 600 km²). U svom donjem dijelu široka je i do 5&nbsp;km, ulijeva se velikim estuarijem u Laptevsko more u istoimenom zaljevu Hatanga.

Hatanga ima porječje veliko oko 364 000 km², koje se proteže po Tajmirskom autonomnom okrugu. Prosječni protok rijeke je 3 320 m³/s na ušću u more, ali jako varira i najveći je u ljeto tad naraste i do 18.300, ali tokom zime kad nema oborina jako padne.

Rijeka je plovna čitavom svojom duljinom ali samo ljeti, jer je zimi zaleđena od početka oktobra do kraja maja.

## Povezano
* Lista najdužih rijeka na svijetu

## Izvori

## Vanjske veze

* ''Хатанга'' na portalu Большая советская энциклопедия
Operacija Leander

**Operacija Leander** je bila vojna operacija Vermahta protiv jugoslovenskih partizana u zaleđu Zadra. Vođena je od 9. do 14. septembra 1943. godine.

## Pozadina

Pošto je dolina Une za njemačkog komandanta Jugoistoka bila najvažnija za odbranu Balkana, on je naredio da 373. divizija "Tiger" rasporedi svoje jedinice u toku avgusta u Ličko Petrovo Selo, Donji Lapac, Kulen-Vakuf, Bosanski Petrovac, Bihać, Bosansku Krupu, Bosanski Novi i Prijedor, te da takvim rasporedom oslobodi 114. lovačku diviziju da kao prva izbije po šifri "Leander" u Zadar i Šibenik.

## Izvori

## Povezano
* Spisak antipartizanskih operacija u NDH
* Spisak osovinskih operacija u Jugoslaviji

## Vanjske veze
* Operation "Leander"
1507.

Godina **1507** (**[[rimski brojevi|MDVII]]**) bila je redovna godina koja počinje u petak (1. jan./sij. po julijanskom kalendaru).

## Događaji

* april - *[[Universalis Cosmographia]]*: Martin Waldseemüller prikazuje novootkrivene zemlje kao odvojene od Azije i daje im ime *America* po svom prijatelju Amerigu Vespucciju. 
* 24. 4. - Ugarski sabor odbija krunisati Vladislavljevog sina Ludviga, ograničava kraljevsku vlast (mora imati saglasnost državnog vijeća), Ivan Zapolja proglašen vrhovnim kapetanom kraljevstva - kralj nije potvrdio ove zaključke.
* 4. 7. - Martin Luther zaređen za katoličkog svećenika.
* avgust - Guru Nanak Dev doživeo duhovno iskustvo i započeo misionarski rad - nastanak sikizma. 
* 27. 8. - Dolazak Tristão da Cunhe okončao opsadu portugalskog garnizona u Kananoru.
* 12. 11. - U Konstancu potvrđen sporazum o bračnom savezu ugarskih Jagelonaca i Habsburga. (→ 1506).

### Tokom/tijekom godine
* Kardinal de Cisneros je novi Veliki inkvizitor Kastilje. 
* Muhamed Šejbani zauzeo Herat, južnu prestonicu Timurida. 
* Portugalci osvojili Mozambički otok (ustanovljena luka i pomorska baza) i otoke Sokotra (Tristão da Cunha) i Hormuz (Afonso de Albuquerque). 
* Poslednja astečka Ceremonija Nove vatre (prema Sahagúnu). 
* Osnovana Firuz-begova medresa u Sarajevu. 
* Silvestar Bedričić tiskao *Naručnik plebanušev*. 
* Dubrovčanin Nikša Ranjina počeo zapisivati u svoj "Zbornik". 
* Katarina Kosić dolazi u Kotor. 
* Sarajevo se prvi put pominje pod tim imenom. 
* Štampar Makarije (sa Cetinja?) štampa u Vlaškoj "Liturgijar", knjigu bugarske redakcije. 
* Monah Maksim posreduje i miri vlaškog i moldavskog vladara, Radua IV i Bogdana III.

## Rođenja

* 16. 9. - Jiajing, kineski car († 1567)
* 26. 10. - Alvise I Mocenigo, mletački dužd († 1577)

## Smrti

* 12. 3. - Cesare Borgia, bivši kardinal i vladar (* 1475-76)
* 29. 7. - Martin Behaim, nemački moreplovac i kartograf (* 1459)
* ca. Marko Andrijić, korčulanski graditelj i klesar

## Reference

* Vjekoslav Klaić, Svezak drugi: dio treći.... Treća knjiga: Doba kralja Matijaša Korvina i Jagelovića (1458-1526) (archive.org)
Kotuj

**Kotuj** (ruski: *Котуй*) je ruska rijeka u Krasnojarskom kraju u Sibiru duga 1 409 km, koja zajedno sa rijekom Hete formira veliku rijeku Hatangu.
## Geografija
*Kotuj* izvire na Visoravni Putorana, nakon tog teče prema jugoistoku, protičući kroz jezera Harlina i Djupkin. Nakon što primi pritoku Voevolihan, mijenja smjer i teče prema sjeveroistoku preko Sjevernosibirske nizine do ušća u rijeku Hatangu kod naselja Kresti.
 
*Kotuj* ima porječje veliko oko 176 000 km², koje se proteže po Krasnojarskom kraju.

Prosječni protok rijeke jako varira - najveći je u ljeto, ali tokom zime kad nema oborina - jako padne. 
Rijeka se zimi ledi krajem septembra, početkom oktobra, i ostaje pod ledom do kraja maja.
## Povezano
* Rijeka Hatanga
* Lista najdužih rijeka na svijetu
## Izvori

## Vanjske veze
* ''Котуй'' na portalu Большая советская энциклопедия
Indigirka

**Indigirka** (ruski: *Индиги́рка*) je velika ruska rijeka u Jakutskoj republici na krajnjem istoku Sibira duga 1 409 km.
## Geografija
*Indigirka* se formira spajanjem rječica *Tuora-Jurjah* i *Tarin-Jurjah* na sjevernim obroncima Halkanskog gorja, nakon tog teče gotovo pravilno prema sjeveru, do svog ušća u Istočnosibirsko more, gdje formira veliku delta od 5 500 km².

 
*Indigirka* ima porječje veliko oko 360 000 km², koje se proteže po Jakutskoj republici. Ono se da podijeliti na dva dijela, *gorski* - dug 640&nbsp;km, u kom rijeka ima brzi protok, i *nizinski*, dug 1 086&nbsp;km u kom se rijeka razlijeva, po ogromnim ravnicama.

Prosječni protok rijeke jako varira - najveći je u ljeto, od juna do jula kad rijeka poraste 7,5 -11,2 m, ali tokom zime kad nema oborina - jako padne. 
Rijeka se ledi krajem septembra, ili početkom oktobra, i ostaje pod ledom do kraja maja.

U porječju ima nalazišta zlata, rijeka je plovna 1 134&nbsp;km uzvodno, sve do gradića Ust-Nera, ali samo par ljeti.
## Povezano
* Lista najdužih rijeka na svijetu
## Izvori

## Vanjske veze
* ''Индигирка'' na portalu Большая советская энциклопедия
Greatest Hits 87–97

***Greatest Hits 87–97*** je kompilacijski album australske pjevačice Kylie Minogue iz 2003. godine. Objavljen u izdanju diskografske kuće BMG, album skuplja sva izdanja objavljena Minogue pod diskografskim kućama PWL i Deconstruction Records, uključujući albume *[[Kylie (album)|Kylie]]* iz 1988. godine, *[[Enjoy Yourself]]* iz 1989. godine, *[[Rhythm of Love]]* iz 1990. godine, *[[Let's Get to It]]* iz 1991. godine, *[[Greatest Hits (album Kylie Minogue)|Greatest Hits]]* iz 1992. godine, *[[Kylie Minogue (album)|Kylie Minogue]]* iz 1994. godine i *[[Impossible Princess]]* iz 1997. godine. Ovaj album je obrađena inačica albuma *[[Greatest Hits (album Kylie Minogue)|Greatest Hits 1987-1992]]*, objavljenog 2002. godine.

## Popis pjesama
;CD 1
# "I Should Be So Lucky"
# "The Loco-Motion" (7" Mix)
# "Hand on Your Heart"
# "Got to Be Certain"
# "Better the Devil You Know"
# "Wouldn't Change a Thing"
# "Celebration"
# "Never Too Late"
# "What Do I Have to Do" (7" Remix)
# "Je Ne Sais Pas Pourquoi"
# "Where in The World?"
# "Step Back in Time"
# "Especially for You" (Duet s Jasonom Donovanom)
# "Say The Word - I'll Be There"
# "Shocked" (DNA Mix)
# "Word Is Out"
# "Made in Heaven"
# "What Kind Of Fool (Heard All That Before)"
# "Give Me Just a Little More Time"
# "Finer Feelings"
# "If You Were with Me Now" (Duet s Keithom Washingtonom)
# "Tears on My Pillow"

;CD 2
# "Confide in Me"
# "Put Yourself In My Place"
# "Did It Again"
# "Breathe"
# "Hand on Your Heart" (W.I.P. 2002 Mix)
# "I Should Be So Lucky" (Extended Mix)
# "The Loco-Motion" (OZ Tour Mix)
# "Wouldn't Change a Thing" (The Espagna Mix)
# "Step Back in Time" (Harding/Curnow Remix)
# "Shocked" (Harding/Curnow Mix)
# "Better the Devil You Know" (Movers & Shakers Alternative 12" Mix)
# "What Do I Have to Do?" (Movers & Shakers 12" Mix)

## Vanjske veze
* Službena stranica
Biserna rijeka

**Biserna rijeka** (kineski: *Zhū Jiāng*) je rijeka na jugu Kine u provinciji Guangdong duga 177&nbsp;km, ali ako se uračuna njena najduža sastavnica rijeka Xi Jiang onda je duga preko 2000 km i tad je treća po veličini rijeka u Kini.

## Hidrografija
Biserna rijeka se formira spajanjem rijeka Xi Jiang (Zapadna rijeka), Bei Jiang (Sjeverna rijeka), Dong Jiang (Istočna rijeka), 70&nbsp;km iznad grada Guangzhou, nakon tog teče prema svom ušća u Južno kinesko more gdje formira veliku deltu površine 7500 km² koja se prostire u dubinu od Guangzhoua do Makaoa, a uz obalu sve do otoka Lantau kod Hong Konga.

Rukavac koji teče kroz Guangzhou (nekadašnji Kanton) nekad je bio širok preko 2&nbsp;km pa su ga zvali *Biserno more*, no vremenom se suzio i danas je širok samo 180 m. Danas se uz njegove obale proteže slobodna poduzetnička zona, jedna od najbrže rastućih privrednih regija Kine.

 
Biserna rijeka zajedno sa Xi Jiangom ima porječje veliko oko 452.000 km², koje se proteže po kineskim provincijama; Guangdong, Guangxi, Yunnan i Guizhou.

Ime rijeke je po predanju vezano uz veliku stijenu u njenom koritu, koja je bila toliko obla da je nalikovala na veliki sjajni biser.

## Povezano
* Xi Jiang
* Lista najdužih rijeka na svijetu

## Izvori

## Vanjske veze

* ''Pearl River'' na portalu Travel China Guide
Derviš i smrt (film)

***Derviš i smrt*** je jugoslovenski film snimljen 1974. godine u režiji Zdravka Velimirovića kao ekranizacija istoimenog romana Meše Selimovića.

Film je osvojio Srebrnu arenu (kao drugi najbolji film) i četiri Zlatne arene na Pulskom filmskom festivalu 1974. godine. Jugoslavija ga je poslala kao svog kandidata za najbolji strani igrani film na 47. dodeli Oskara, ali nije nominovan za nagradu.

## Radnja

Starešinu islamskog reda derviša Ahmeda Nurudina duboko porazi hapšenje i pogubljenje nevinog brata. Uzvrativši i sam zlom, derviš uspeva da sruši vladajuće ljude i, u nadi da će uspostaviti pravdu, sam preuzima vlast. Stara uprava, u kojoj su se promenile ličnosti, a ne i duh vladavine, razbiće mu iluzije i smrviće ga kao čoveka.

## Uloge

* Voja Mirić: Ahmed Nurudin (derviš)
* Boris Dvornik: Hasan Dželebdžija
* Bata Živojinović: Muselim
* Faruk Begolli: Mula Jusuf
* Veljko Mandić: Kara Zaim
* Olivera Katarina: Kadinica
* Pavle Vuisić: Muftija
* Abdurahman Šalja: Tatarin
* Špela Rozin: Dubrovčanka
* Branko Pleša: kadija
* Rejhan Demirdžić: Malik
* Dragomir Felba: Hadži Sinanudin
* Ljuba Kovačević: begunac
* Ranko Gučevac: Muselimov sluga
* Ivan Jonaš: tamničar
* Janez Vrhovec: Dubrovčanin
* Rastislav Jović: uhoda

## Nagrade

#### Pulski filmski festival (1974)

* Srebrna arena za najbolji film (Zdravko Velimirović)
* Zlatna arena za režiju (Zdravko Velimirović)
* Zlatna arena za sporednu mušku ulogu (Abdurahman Šalja)
* Zlatna arena za kameru (Nenad Jovičić)
* Zlatna arena za scenografiju (Vlastimir Gavrik)

## Nasleđe
Jugoslovenska kinoteka je, u skladu sa svojim ovlašćenjima na osnovu Zakona o kulturnim dobrima, 28. decembra 2016. godine proglasila sto srpskih igranih filmova (1911-1999) za kulturno dobro od velikog značaja. Na toj listi se nalazi i *Derviš i smrt*.

Restauirana verzija filma je u okviru projekta A1 Kinoteka premijerno prikazana 3. februara 2024. godine.

## Dodatna literatura

* Derviš i smrt

## Reference

## Vanjske veze
*
Alias (TV serija)

**ALIAS** je akciona američka TV serija koju je napisao Džej-Džej Ejbrams koja je prvi put emitovana na američkoj televiziji ABC. Emitovano je svih pet sezona od 30. septembra 2001. do 22. maja 2006. Glavnu ulogu igra Dženifer Garner kao Sidni Bristou agent CIA.

Glavnu temu vodi Sidnina obaveza da sakrije njen pravi posao od svojih prijatelja i porodice. Ove teme najviše prevladjuju u prve dve sezone serije. Veliki zaplet ove serije je traženje antikviteta napravljenih od strane izumitelja i proroka iz doba renesanse Mila Rambaldija.
Ovaj zaplet i većinu tehnologije stavlja Alijas u kategoriju naučne fantastike.

## Opis
Glavnu temu vodi Sidnina obaveza da sakrije njen pravi posao od svojih prijatelja i porodice. Ove teme najviše prevladjuju u prve dve sezone serije. Veliki zaplet ove serije je traženje antikviteta napravljenih od strane izumitelja i proroka iz doba renesanse Mila Rambaldija.
Ovaj zaplet i većinu tehnologije stavlja Alijas u kategoriju naučne fantastike.

## Glavni likovi

## Proizvodnja i ekipa
Proizveden od strane Touchstone Television i Bad Robot Productions,film production prvenstveno uzeto mesto u najvecem delu Los Anđelesa u Kalifornijai. Studio snimanje prvenstveno na mestu Walt Disney Studios u Burbank, California, kao i poneko spoljašnje snimanje blizu poznatih zgrada (kao sto je Animation Building ili ABC zgrada, kao što se pojavila zgrada u Hong Kongu u sezoni 1 epizode *The Coup*). Uprkos svetskim lokacijama, samo je jedna epizoda ikada snimljena izvan Los Anđelesa u Las Vegasu, Nevada.

* J. J. Abrams-Producent 
* John Eisendrath-Producent (Sezona 1-3)
* Alex Kurtzman-Producent (Sezona 2-3)
* Roberto Orci-Producent (Sezona 2-3)
* Jeff Pinkner-Producent (Sezona 5)
* Jesse Alexander—Producent (Sezona 5)
* Ken Olin—Producent
* Michael Giacchino—Kompozitor
* Michael Haro—Koordinacioni producent

## Pojavljivanje gostiju
Alijas uključuje veliki broj A-liste zvezda koji se pojavljuju kao specijalni gosti u seriji. Neki imaju isti ponovljeni lik, kao Isabella Rossellini, dok su ostali bili u jednoj ili dve epizode. U oba slučaja, poznati su bili vazan lik u temi serije. Neki od najuglednijih gostiju bili su:
* David Cronenberg kao Dr. Brezzel
* Ethan Hawke kao James Lennox
* Christian Slater kao Neil Caplan
* Isabella Rossellini kao Katya Derevko
* Quentin Tarantino kao McKenas Cole
* Djimon Hounsou kao Kazari Bomani
* Peggy Lipton kao Olivia Reed
* Amy Irving kao Emily Sloane
* Ricky Gervais kao Daniel Ryan
* Peter Berg kao Noah Hicks
* Patricia Wettig kao CIA psycho-terapeut Dr. Judy Barnett
* David Carradine kao Conrad
* Faye Dunaway kao Ariana Kane
* Roger Moore kao Edward Poole
* Rutger Hauer kao Anthony Geiger
* Gina Torres kao Anna Espinosa
* Sonia Braga kao Elena Derevko
* Vivica A. Fox kao Toni Cummings
* Angela Bassett kao CIA Direktor Hayden Chase 
* Terry O'Quinn kao FBI Direktor Kendall
* John Hannah kao Martin Shepard
* Richard Lewis kao obavještajni analitičar Mitchell Yaeger
* Jason Segel kao Sam Hauser

## Reference

## Vanjske veze
* 
* Alias-TV
* http://alias.energy51.com  | Complete Episode Guide
Moonrise Kingdom

**Kraljevstvo izlazećeg mjeseca** (engleski **Moonrise Kingdom**) američka je humorna drama iz 2012. koju je režirao i napisao Wes Anderson. Glavne uloge tumače Jared Gilman, Kara Hayward, Bruce Willis, Edward Norton, Bill Murray, Frances McDormand, Tilda Swinton i Jason Schwartzman. Radnja se odvija oko dvoje 12-godišnjaka, Sam i Suzy, koji se zaljube jedno u drugo i odluče pobjeći od svojih domova kako bi živjeli u šumi, zbog čega njihove obitelji krenu u potragu za njima. Film je dobio pohvale kritičara te je osigurao razmjerno dobar komercijalni uspjeh u američkim kinima. Američki filmski institut je film svrstao među 10 najboljih filmova godine.

## Priča
Priča je smještena u 1965. godinu, na izmišljenom otoku New Penzance koji se nalazi negdje na obali Atlanskog oceana, na istoku Amerike. 12-godišnji Sam Shakusky je siroče koje pohađa ljetni dječji logor za izviđače, Ivanhoe, kojeg vodi Ward. 12-godišnja Suzy Bishop također živi na otoku sa svojim roditeljima, Waltom i Laurom, te trojicom mlađe braće. Sam i Suzy su se upoznali na ljetnoj predstavi u kojoj je ona glumila te su se zaljubili. Pošto se Suzy osjeća zanemarenom u svojoj obitelji, ona i Sam odluče pobjeći i živjeti u šumi. Provedu tamo nekoliko dana a jedan zaljev nazovu "Kraljevstvo izlazećeg mjeseca".

Međutim, kada ih pronađu, roditelji zabrane Suzy ikada više vidjeti Sama, kojeg kod sebe primi policijski kapetan Sharp, koji je pak imao aferu sa Laurom. Drugi čekaju "ženu iz socijalnog", koja će Sama odvesti u popravni dom. Mladi izviđači, iako prije nisu bili njegovi prijatelji, odluče iz simpatija pomoći Samu kako bi se opet sreo sa Suzy. Međutim, vremenska prognoza je najavila najtežu oluju u nekoliko desetljeća koja samo što nije pogodila i odsjekla otok. Poplava prouzroči metež i stanovnici se sakriju u crkvu. Nakon raznih nepogoda, Sharp odluči usvojiti Sama kako bi ga spasio od sirotišta te kako bi ostao na otoku sa Suzy. Walt i Laura se također smekšaju te shvate da su bili prestrogi sa krćerkom.

## Glavne uloge
* ***[[Jared Gilman]]*** - Sam
* ***[[Kara Hayward]]*** - Suzy
* ***[[Bruce Willis]]*** - Kapetan Sharp
* ***[[Edward Norton]]*** - Ward 
* ***[[Bill Murray]]*** - Walt Bishop
* ***[[Frances McDormand]]***- Laura Bishop
* ***[[Tilda Swinton]]*** - Žena iz socijalne
* ***[[Jason Schwartzman]]*** - Rođak Ben
* ***[[Bob Balaban]]*** - pripovjedač
* ***[[Lucas Hedges]]*** - Redford
* ***[[Harvey Keitel]]*** - Pierce

## Nagrade

## Kritike

## Izvori

## Vanjske veze
* 
* 
* 
* Članak o filmu na BBC News
PIIGS

**PIIGS** je skraćenica kojom se zajednički označavaju Portugal, Irska, Italija, Grčka i Španija, i to prije svega u kontekstu evropske dužničke krize na kraju 2000-ih i početku 2010-ih koja je najteže pogodila upravo te zemlje. Naziv dolazi od početnih slova engleskih naziva za zemlje (**P**ortugal, **I**reland, **I**taly, **G**reece, **S**pain). Svih pet zemalja su članice Evropske unije i eurozone.

S obzirom da riječ *pigs* na engleskom znači svinje, korištenje ove skraćenice se nastoji izbjeći jer bi ona mogla imati ksenofobne i rasističke konotacije.

## Izvori
Kriza eurozone

Od kraja 2009, strah od ekonomske dužničke krize, nastala je među investitorima nekih država Evropske unije a produbila se u 2010. i 2011. godini.

Ova kriza analitički se deli na dve krize finansijskog sektora koje su se poklopile na kraju prve dekade dvadesetprvog veka, iako su ova dva fenomena povezana svojim efektima. Kriza državnih dugova odnosi se na budžetske deficite koji su nastali nedovoljnim poreskim prihodima i prekomernom potrošnjom u nekoliko mediteranskih država kao što su Grčka, Italija, Španija i Portugal. Finansijska kriza je pak počela u SAD i državama koje su imitirile problematičnu praksu kreditiranja SAD, kao što su Island i Irska. Ova dva fenomena povezana su zato što evropske banke drže sredstva u problematičnim američkim bankama i nakon problematičnog spašavanja problematičnih banaka, budžetski deficiti država su se značaj produbili. Veličina budžetskih deficita je uplašio investitore, koji su zahtevali veće kamatne stope od vlada. Ovo je zauzvrat otežalo svako dalje servisiranje budžetskih deficita.

Naročito u državama gde je budžetski deficit i državni dugovi drastično povećani, kriza poverenja je narasla sa smanjenjem prinosa obaveznica i rizika osiguranja kreditnog difolt svopa između ovih država i članica EU, najviše Nemačkom.

Dok su državni dugovi rasli najizraženije u samo nekoliko država evrozone, oni su postali problem za celu zonu.

Zabrinutost oko rasta državnog duga širom sveta zajedno sa talasom obaranja državnog duga određenih država evrozone alarmirala je finansijska tržišta. Dana 9. maja 2010, Ministri finansija EU odobrili su finansijski paket za spasavanje vredan 750 milijardi evra kako bi osiguali finansijsku stabilnost širom Evrope kreirajući Evropski fond za spasavanje (). U novembru 2010, kada je zabrinutost ponovo počela da raste povodom finansijske stabilnosti Irske, Grčke i Portugala, predsednik EU Herman Van Rompej je izjavio „ukoliko ne opstanemo sa evrozonom nećemo opstati sa Evropskom unijom“. Da bi spasili EU valutu lideri su predložili bližu fiskalnu saradnju. Ovom prilikom liderima Evropske unije predloženo je uspostavljanje jedinstvenog organa nadležnog za poresku politiku i budžetsku potrošnju zemalja članica EU, privremeno nazvan Evropski trezor.

U oktobru 2011, na sastanku lidera evrozone složili u Briselu oko paket mera predviđenog da spreči kolaps članica EU usled spiralnog duga. Ovo je uključilo predlog da se otpiše 50% grčkog duga koji poseduju privatni kreditori i da se poveća fond Evropskog fonda za spasavanje na 1 trilion evra kao i da se izvrši 9% kapitalizacije Evropskih banka.

Uprkos dužničkoj krizi u nekim država evrozone evropska valuta je ostala stabilna, trgovina čak i nešto veća nego li na početku krize. Tri članice koje su najviše pogođene krizom, Grčka, Irska i Portugal zauzimaju 6 procenata BDP-a evrozone.

## Reference

## Vanjske veze
Mojsije Putnik

**Mojisije Putnik** (Novi Sad, 25. mart 1728 — Beč, 28. jun 1790) je bio mitropolit karlovački u periodu od 1781. do 1790. godine.

## Biografija
Poznat je izdavanju *Patenta o toleranciji* (ravnopravnosti) pravoslavne i rimokatoličke vere. Car Josif II ukinuo je 700 pravoslavnih manastira sa 20.000 monaha.

Godine 1786. mitropolit Mojsije učestvovao je u rukopolaganju Petra I Cetinjskog za vladiku. U njegovo vreme vođen rat Tursko-austrijski rat (1787—1792), umro je car Josif II, a nasledio ga je Leopold II.

Umro je 1790. godine. Sahranjen je u Sent Andreji u Uspenjskoj crkvi.

## Reference
Osudy dobrého vojáka Švejka za světové války

***Doživljaji dobrog vojnika Švejka u svjetskom ratu*** (češki ***Osudy dobrého vojáka Švejka za světové války***) slavni je češki satirični roman iz 1923. pisca Jaroslava Hašeka u kojemu se ironizira i ismijava militarizam i imperijalizam tijekom Prvog svjetskog rata. Fiktivni junak Jozef Švejk postao je ikona u Češkom podneblju.

## Uvod

Autor Jaroslav Hašek je "Švejka" isprva zamislio kao ciklus od 6 romana, no umro je ne uspijevši dovršiti ni četvrti nastavak. Ipak, prva tri dijela romana, koja imaju i biografskih elemenata, postala su iznimno slavna. Isprva ga je književna kritika potpuno pokopala smatrajući ga jeftinom komedijom za šire mase, no čitatelji su bili zadovoljni identificirajući se sa nevinim i naivnim junakom koji pravi budalu od autoriteta oko sebe. "Švejk" je zbog svoje parodije militarizma bio jedan od romana kojeg su spalili nacisiti 1933.

## Radnja

Prag u doba Austro-Ugarske monarhije, 1914. **Švejk** je sredovječni, prostoumni čovjek koji prodaje pse i živi u stanu gđe. Muller. Franjo Ferdinand nedavno je ubijen u Sarajevu i Švejk u krčmi predvidi da će ubrzo izbiti rat jer su Ferdinanda ubili Turci, pa ga uhapsi tajni agent Bretschneider. Završi u ludnici, ali biva pušten kada izbije prvi svjetski rat i prisilno unovačen makar boluje od reume. Švejk postaje pomočnik pijanom svečeniku koji na fronti drži mise, a nakon toga i naredniku Lukašu. Kada za Lukaša ukrade psa od generala, obojica završe u vlaku prema ruskoj fronti.Na taborskoj stanici je optužen da je povukao alarmnu kočnicu i s obzirom da je propio novce za kartu,a dokumenti su mu bili kod natpor. Lukaša,morao je pješice do Čeških Budejovica.Putimski stražmeštar ga uhićuje i optužuje za špijunažu,ali pisećki žandarski kapetan ga pušta da ide u svoju brigadu.

## Ekranizacije

* 1955. snimljen je animirani film Jirija Trnka.
* 1957. snimljen je 2 dijelni film koji je režirao Karel Steklý.
* 1960. snimljena je njemačka verzija.
* 1972. snimljena je TV serija od 13 nastavaka za njemačku televiziju.

## Vanjske veze

* The original Czech-language book online
* Another link to the original Czech-language book online
* The Samizdat English translation online
* Svejk (shvāke) Central 
* Svejk Central: Film versions 
* The cover of the original Czech edition
Vaporware

**Vaporware** je izraz u računalnoj industriji koji opisuje proizvod koji se najavilo javnosti da će biti distribuiran, a zapravo nikad nije izdan (v. zlatna matrica/zlatni master) niti službeno otkazan. Obično se odnosi na softver ili na sklopovlje.

**Vaporware** je također izraz kojim se ponekad opisuje događaje koji su najavljeni ili predviđeni, nikad ih se nije službeno otkazalo, ali se zapravo nikad nije ni namjeravalo da se dogode. To je u SAD-u zabranjeno prema odjeljku 2. Shermanovog antitrustovskog zakona iz 1890. godine. No, mali broj razvijatelja softvera i sklopovlja je proglašen krivim prema tom zakonu. Taj odjeljak zahtijeva dokazati da je najava i lažna i da ima vjerojatni učinak na tržište.

Izraz se također općenito primjenjuje na proizvoda koji su mjesecima ili čak godinama najavljivani prije svog izdanja a za koje nema potankosti razvitka. Pojam se primjenjivao za sve veću skupinu proizvoda u koje spadaju potrošna roba, automobili te još neke burzovne prakse. Takvo ponašanje na burzi odnosno lažne najave i najave koje mogu krivo navoditi a koje se sprovelo radi utjecanja na burzovne cijene u SAD-u nezakonito je ponašanje prema zakonima o koji sprječavaju prijevare na vrijednosnicama.

Prodavače se kritiziralo zbog namjernog stvaranja vaporwarea koji su stvarali radi držanja kupaca kod sebe da se ne bi prebacili na konkurentske proizvode koji nude više mogućnosti.

## Usporedi
* deprekacija
* sirotanska tehnologija
* shareware
* demo
* freeware
* abandonware
* shovelware (crapware, garbageware)
* adware
* donationware
* otvoreni kod
* nagware
* glossyware
* beerware

## Izvori

## Vanjske veze
* Community Memory postings iz 1996. o podrijetlu imena, creditira se Ann Winblad i Stewarta Alsopa
* ''RELease 1.0'' November 1983 – skenirana kopija izvornog članka Esther Dyson
* časopis Wired Nagrada Vaporware

|valign = top|
* Vaporware 1997: We Hardly Knew Ye
* Vaporware 1998: Windows NT Wins
* Vaporware 1999: The 'Winners'
* Vaporware 2000: Missing Inaction
* Vaporware 2001: Empty Promises
|valign = top|
* Vaporware 2002: Tech up in Smoke?
* Vaporware 2003: Nuke 'Em if Ya Got 'Em
* Vaporware 2004: Phantom Haunts Us All
* Vaporware 2005: Better Late Than Never
* Vaporware 2006: Return of the King
|valign = top|
* Vaporware 2007: Long Live the King
* Vaporware 2008: Crushing Disappointments, False Promises and Plain Old BS
* Vaporware 2009: Inhale the Fail
* Vaporware 2010: The Great White Duke
Deprekacija

**Deprekacija** (lat. *deprecatio*: molba protiv koga ili čega), u religiji, ponizna molitva bogu, obično u teškim životnim situacijama, radi otklanjanja kakva zla ili nevolje. Može označivati i javnu osudu osobe, stvari ili radnje sa zahtjevom da se ona izopći iz zajednice, tj. isključi iz svakodnevne upotrebe (v. anatema).

## Računarstvo

U računarstvu, deprekacija označuje pojam iz autoriranja programske podrške, njenih standarda i dokumentacije. Status je koji se primjenjuje softverskim osobinama radi ukazivanja na to da bi ih se trebalo izbjegavati, najčešće jer ih se nadomjestilo boljim rješenjem. Iako deprecirane osobine znaju ostati u softveru, uporabom istih se može doći do poruka upozorenja u kojima se preporučuje uporaba drugih rješenja. Deprekacija može ukazivati na to da će se tu osobinu u budućnosti ukloniti. Ako se je osobine depreciralo, a nije uklonilo, to se je napravilo radi omogućavanja kompatibilnost unatrag, dajući vremena programerima koji su rabili tu osobinu vremena radi toga da bi mogli dovesti njihov koda u slaganje s novim standardom.

## Povezano
* abandonware
* sirotanska tehnologija
* planirana zastarjelost

## Vanjske veze
* How and When To Deprecate APIs from the JDK 5.0 Documentation
* Detect deprecated functions  A tool that discovers deprecated functions in any Windows native application or library.
Vjatka

**Vjatka** (ruski: *Вя́тка*, tatarski: *Noqrat*) je rijeka u Rusiji, velika desna pritoka Kame duga 1 314 km.

## Geografija
*Vjatka* izvire na obroncima Verhnekamskog gorja na sjeveru Udmurtske republike. Od izvora teče u smjeru jugoistoka, kao tipična nizinska rijeka uz velike meandre do svog ušća u rijeku Kamu kod mjesta Sokolke, nekih 20&nbsp;km prije Kujbiševskog akumulacionog jezera.
 
*Vjatka* ima porječje veliko oko 129 000 km², koje se proteže od Udmurtske republike doTatarstana. Prosječni protok rijeke je 890 m³/s na ušću, ali jako varira - najveći je u proljeće i ljeto kad se otopi snijeg, ali tokom zime kad nema oborina - jako padne.

Rijeka je plovna 700&nbsp;km do grada Kirova , ali samo ljeti, jer je zimi zaleđena od polovice novembra do aprila.
## Povezano
* Kama
* Lista najdužih rijeka na svijetu
## Izvori

## Vanjske veze
* ''Вятка (река в Кировской обл.)'' na portalu Большая советская энциклопедия
Planirana zastarjelost

**Planirana zastarjelost** ili **ugrađena zastarjelost** u industrijskom dizajnu je politika namjernog planiranja odnosno dizajniranja dobara ograničena uporabna života, radi toga da bi ta dobra postala zastarjela ili nefunkcionalna nakon određenog vremena. Planirana zastarjelost nosi moguće dobrobiti za proizvođača jer da bi mogao i dalje rabiti proizvod, potrošač je prisiljen opet kupiti, bilo od istog proizvođača (zamjenski dio ili noviji model) ili od konkurenata koji se također mogu osloniti na planiranu zastarjelost.

U nekim slučajima se rabi namjerna deprekacija starijih inačica tehnologije radi smanjenja troškova podrške, posebice u softverskoj industriji. Iako bi se ovo moglo smatrati planiranom zastarjelošću, razlikuje se od klasična oblika po tome što je potrošač obično svjestan ograničenosti vijeka podrške proizvodu, jer je to navedeno u ugovoru o licenciji.

## Izvori

## Vanjske veze
* "Companies Slash Warranties, Rendering Gadgets Disposable"  Wall Street Journal, July 16, 2002.
* The story of stuff - 20 min Video to reflect the wasteful way of life
* "Ending the Depression Through Planned Obsolescence" (full text) 
* "The man who said no to Wal Mart," Case Study, Dec 19, 2007
* Designed to fail
Otvoreni kod

**Otvoreni kod** - generički je naziv za:

* softver čiji je izvorni kod i/ili nacrti (dizajn) dostupan javnosti na uvid, korištenje, izmjene i daljnje raspačavanje (primjeri: Firefox web preglednik, MediaWiki softver, Joomla ) 
* kad se eng. termin *open source* prevodi kao otvoreni izvor, onda se odnosi na bilo kakvu informaciju, bilo pisanu ili audiovizualnu, koja je slobodno dostupna javnosti

## Načini licenciranja i korištenja

Danas postoji velik broj licenci koje definiraju prava i obveze kako autora, tako i korisnika softvera otvorenog koda (obično autor zadržava pravo da se kod daljnje distribucije njegovog koda mora vidjeti tko je prvi autor, tj. autor prve verzije programa, dok je obično obveza korisnika da sačuva informaciju o autoru programa).

Neke od češće korištenih licenci:

* GPL - GNU General Public License
* GFDL - GNU Free Documentation License
* LGPL - GNU Lesser General Public License
* OPL - Open Content License

Na  medijawiki projekta koriste se slijedeće licence (uz gorenavedene GPL i GFDL):

* CCL - Creative Commons License
* FAL - Free Art License

## Javno vlasništvo

Knjiga (slika) ili bilo koja druga informacija/umjetničko djelo čija su autorska prava istekla nalazi se u javnom vlasništvu.

## Načini licenciranja i korištenja

Cilj Otvorenog koda je da što više ljudi sudjeluju u razvoju neke aplikacije kao i naobrazbe. Mnogo više možete naučiti gledajući druge kodove.

## Wikipoveznice

* Slobodan softver
* Popis softvera otvorenog koda
* slobodna programska podrška
* freeware
* shareware
* demo
* abandonware
* vaporware
* shovelware (crapware, garbageware)
* adware
* donationware
* nagware
* glossyware
* beerware
* spyware

## Povezano
* primjeri programa otvorenog koda: Snort
Merengue

**Merengue** je vrsta glazbe i plesa podrijetlom iz Dominikanske Republike, koja je postala popularna diljem Latinske Amerike.

Etimologija imena nije posve jasna. Možda je izvedena iz francuske riječi za desert „meringue“, ali vjerojatnije potječe od sličnih zapadnoafričkih riječi vezanih uz ples i glazbu.

Merengue se prvi put spominje u Dominikanskoj Republici 1854. Doživio je procvat za vrijeme Rafaela Trujilla, dominikanskoga diktatora od 1930. do 1961., koji ga je popularizirao u nacionalni glazbeni i plesni stil. Pjesma "Compadre Pedro Juan", Luisa Albertija postala je međunarodni hit i standardizirala 2-dijelni oblik merenguea. U Sjedinjenim Američkim Državama prvi put su ga popularizirali glazbenici iz New Yorka poput Rafaela Petitona Guzmana, počevši od 1930., te kasnije Angel Viloria y Su Conjunto Tipico Cibaeño u 1950-im.

Merenguei i brze aranžmane u 2/4 ritmu. Tradicionalni instrumenti su: dijatonske harmonike, dvostrani bubanj, koji se zove tambora te güira.

Međunarodno poznati merengue pjevači i grupe su: Fernando Villalona, Juan Luis Guerra, Eddy Herrera, Tono Rosario i Los Hermanos Rosario te dr.

Popularnost merenguea ubrzano raste u Venecueli. Merengue je također popularna u obalnom gradu Guayaquil u Ekvadoru te u New Yorku.

## Povezano
* Bachata

## Izvori
Sirotanska tehnologija

**Sirotanska tehnologija** je opisni izraz za računalne proizvode, programe i platforme koje su njihovi izvorni razvijatelji napustili. Pojam se odnosi na softver kao što je abandonware ili starinski softver, ali i na sklopovlje. U standardima i dokumentaciji računalnog softvera, deprekacija je postupno napuštanje nekog softvera ili programskog jezika.

Korisnici superiornih tehnologija koje se povuklo s tržišta mogu birati između dviju mogućnosti: održavati njihova okružja u nekom obliku emulacije ili prebaciti se na druge proizvode koji imaju aktivnu podršku (održavanje, razvijanje, osvježavanje, nadogradnje) izgubivši pritom mogućnosti napuštenog softvera.

Primjeri sirotanske tehnologije su:

* Amiga
* serija računala Apple II 
* Apple Lisa
* Newton PDA (Apple Newton)
* CP/M
* Commodore 64
* mikroprocesor DEC Alpha 
* HyperCard
* Lisp-stroj
* Classic Mac OS
* Microsoft Bob
* NeXT i NeXTSTEP
* OpenDoc
* OS/2
* vizualni programski sustav Prograph

## Usporedi
* abandonware
* deprekacija

## Vanjske veze
*  Orphaned Technology: Factors Inhibiting the Use of Data Management Software at a Northern California Middle School 
*  Je li DHTML mrtav?
Abandonware

**Abandonware**, u doslovnom prijevodu na srpskohrvatski jezik **napuštena roba**, predstavlja proizvode koji se više ne proizvode, za koje više ne postoji proizvođačka podrška ili za koje autorska prava nisu najjasnija zbog raznih razloga. Abandonware može biti softver ili neki uređaj koji su kompjuterizirani na neki način, kao što su računalne igre, uredski paketi, pomoćni programi ili mobiteli.

Čest je slučaj da softver kojeg se klasificiralo kao abandonware nije javnim dobrom, vlasnici mu se nikad nisu odrekli autorskih prava tako da neka tvrtka ili osoba još uvijek ima isključiva prava. Time distribuirati bez naknade takav softver bez vlasnikova dopuštenja se smatra kršenjem autorskih prava, no u praksi vlasnici prava rijetko šta čine po tom pitanju da bi obranili svoja prava.

## Vrste
* komercijalni softver koji više nema podršku, ali je u vlasništvu žive tvrtke
* komercijalni softver koji više nema podršku, u vlasništvu je tvrtke koja više ne postoji
* shareware čiji ga autor još uvijek drži dostupnim
* shareware koji nema podršku ili kojeg se ne održava
* programi otvorena koda i freeware koji su napušteni

## Usporedi
* deprekacija
* sirotanska tehnologija
* shareware
* demo
* freeware
* vaporware
* shovelware (crapware, garbageware)
* adware
* donationware
* otvoreni kod
* nagware
* glossyware
* beerware

## Vanjske veze
* Bug Weboteka: Abandonia
Amor bravío

**Amor bravío** () je meksička telenovela, produkcijske kuće Televisa, snimana 2012. Predstavlja rimejk telenovele *[[De pura sangre]]* iz 1985. odnosno *[[La jaula de oro]]* iz 1996.

Od oktobra 2012. se u Hrvatskoj emitira na programu HRT1 pod naslovom ***Prkosna ljubav***.

## Sinopsis

Ovo je ljubavna priča između Kamile i Danijela, junaka ove strasne drame, koji se upoznavaju u nepovoljnim uslovima, ali, uprkos nepoverenju, ozlojeđenosti i željom za osvetom, uspevaju da trijumfuju nad svim preprekama, njihovom hrabrom ljubavlju.

Kamila je zaljubljena u svog verenika, Luisa, ali oni dan pred venčanje dožive užasnu nesreću, gde on gubi život. Iz tog razloga, njena majka, Agustina, prihvata pomoć svog devera, Daniela, u koga je potajno zaljubljena, i njih dve odlaze da žive na njegov ranč „La Malkerida“.
Kamila obožava svog strica, Daniela, kome je ona kao ćerka, jer nema rođenu decu. Isto tako voli i život na selu i životinje, zbog čega je studirala veterinu.
Na ranču, Kamila, upoznaje Alonsa, upravnika ranča koji, pod pritiskom svoje ambiciozne majke, uspeva da je zavede i nagovori na brak, misleći da je ona jedina naslednica Daniela Monterdea. Alonso živi sa svojom majkom, Isadorom, dominantnom i veoma ambicioznom ženom, koja želi bogatstvo i prestiž po svaku cenu.

Daniel Monterde saznaje da je Agata, čileanka sa kojom je imao romansu u mladosti, umrla, da ima sina kojem je dala ime po njemu, i da se razvela od tadašnjeg supruga ubrzo nakon njihovog raskida, što mu je ulilo sumnju da je Daniel Diaz možda njegov sin.
Daniel živi u Čileu. Ekspert je za informatiku. U srećnom je braku sa svojom suprugom, Miriam, zbog koje je promenio veru. Ona je uspela da ga obraduje vešću da će postati roditelji, nakon bolnog udarca, smrti njegove majke, Agate.

Daniel Monterde saznaje za prljave planove Alonsa i njegovog saučesnika, Dionisia Ferera, da se dokopaju njegovog bogatstva. Pošto biva sprečen da lično upozna sina svoje velike ljubavi, Agate, i utvrdi svoje sumnje da li je njegov sin, s verom da je dobar čovek i da će mu pomoći da zaštiti Kamilu, u poslednjem trenutku menja testament u njegovu korist i umire ne uspejući da upozori bratanicu na opasnost.

Daniel dobija poziv iz Meksika, odakle ga zovu da dođe radi preuzimanja nasledstva i tada se njegov život menja iz korena. Gubi ljubav svog života i svoje nerođeno dete, za šta biva nepravedno osuđen. Beži iz zatvora i odlazi u Meksiko s lažnim identitetom i namerom da se osveti porodici Monterde.

## Uloge

## Vanjske veze
* Cast list , retrieved 7 July 2010
*
Entre el amor y el deseo

**Entre el amor y el deseo** () je meksička telenovela, produkcijske kuće TV Asteka, snimana 2010.

## Sinopsis

Mlada milionerka Patrisija je zaljubljena u Luis Karlosa, Isoldinog sina, sina kućne pomoćnice velike porodice Dumont. Majka i sin su oduvek živeli u vili ambasadora Edgara i njegove žene Renate, koji su Patrisijini roditelji. Velika tajna iz prošlosti drži Isoldu u toj kući. Na proslavi Patrisijinog rođendana, Renata zabranjuje Luis Karlosu ulazak u kuću, pritom ponižavajući ga, i podsećajući na njegov nizak društveni status i na činjenicu da je samo sluga.

Ova nepravedna situacija, stvara bes i ljutnju koja u potpunosti menja osećanja i odnos među njima. Luis Karlos pušta pse koji upadaju u kuću i napadaju Andresa, Patrisijinog brata, koji posle toga ostaje invalid. Kako bi sprečila ikakvu moguću romansu između Patrisije i Luis Karlosa, Renata šalje svoju ćerku u Evropu.

Šest godina kasnije Luis Karlos saznaje da se Patrisija vratila u zemlju. Od tog trenutka počinje priča i sukob između dva različita sveta. Patrisija se vraća sa detetom, ali je naterana od strane svoje majke da krije ko je otac deteta. Za to vreme Luis Karlos se zaljubljuje u Klaudiju, bivšu koleginicu sa fakulteta, koja je siromašna, ali je zato borac, u isto vreme ambiciozna je i ima interese za Felipea, sina Dumontovih.

Bez obzira na sve, Renata se bori protiv toga da se njena porodica poveže sa osobama nižeg staleža, i uradiće sve da bi sprečila da se njih dvoje spoje, kao što je i uradila sa Patrisijom i Luis Karlosom...

## Uloge

## Napomene i reference
Gosti iz galaksije

***Gosti iz galaksije*** (češki **Monstrum z galaxie Arkana**) jugoslavensko-češki je dugometražni film iz 1981. godine kojeg je režirao Dušan Vukotić. To je jedan od rijetkih znanostveno-fantastičnih filmova u hrvatskoj kinematografiji. Filmske lokacije snimane su u Dubrovniku. Specijalne efekte napravio je Jan Svankmajer dok je kostime izradila Jasna Novak.

## Radnja

Iako radi kao vratar u nekom hotelu, Robert je opsjednut ZF-om i namjerava napisati roman o trojici androida-vanzemaljaca, Andri i dvoje djece Targu i Ulu, koji stižu na Zemlju sa nekog naprednog planeta iz daleke galaksije Arkana. Međutim, stalno ga ometaju djevojka Biba ili susjed Toni, fotograf. Kolega mu savjetuje da u priču ubaci neko čudovište jer bi samo tako mogao privuči pažnju čitatelja, pa Robert odluči djelomična ga poslušati ubacivši lik ogromnog ljubimca Mumua. Jedne noći čuje ženski glas na magnetofonu koji ga pozove na obližnji otok. On posluša, posudi ćamac od Tonija i stigne na otok gdje se šokira kada primjeti troje vanzemaljaca iz svoje vlastite priče - Andru, Targu i Ulua. Kada se vrati kući, to ispriča psihijatru, te mu doda da je otkrio da posjeduje telurgiju, sposobnost materijalizacije svojih misli, kada je kao beba poželio mlijeka pa su iznenada njegovom ocu narasle grudi iz kojih ga je dojio.

Biba mu ne vjeruje pa ju iduće noći Robert povede do otoka. Tamo ponovno pronađu troje vanzemaljaca koji u svojem svemirskom brodu u obliku plave svjetleće kugle proučavaju usnulog čuvara te mu izvade srce. Biba se prestraši pa ju pretvore u kocku. Kada se natrag u kući ponovno pretvori u svoj pravi oblik, Biba se šokira i gradom se počnu širiti glasine o vanzemaljcima. Skupina ronioca odlazi do otoka sa harpunima, ali ih Targo napadne pucajući lasere iz očiju. To probudi još veću znatiželju turista koji masovno odlaze na otok i skinu se goli kako bi uvjerili vanzemaljce da ne nose oružje, ali ih ne nalaze. Toni cijelo vrijeme pokušava napraviti fotografiju kako bi ovjekovječio taj događaj. Robert dobiva otkaz a kada se vraća kući, otkriva da su se vanzemaljci tamo premijestili. Andra ga fascinira te ju on nekoliko puta dodirne, no upravo tada upada ljubomorna Biba i nazove ju pogrdnim riječima. Ljubimac Mumu se oslobađa, poraste do visine od preko dva metra i napadne neke goste na zabavi, izbacujući vatru, pri čemu ubija nekolicinu njih. Naposlijetku, Robert odluči otići sa Androm, Mumom, Targom i Ulom te napušta Zemlju.

## Glumci
* Žarko Potočnjak - Robert
* Lucié Žulova - Biba
* Ksenija Prohaska - Andra
* Rene Bitorajac - Targo
* Ljubiša Samardžić - Toni
* Ivana Andrlová - Gabi
* Cvijeta Mesić - Cecille
* Petr Drozda - Mumu

## Nagrade
Film je osvojio nekoliko nagrada: na festivalu fantastike Fantasporto u Portu (1984.), Međunarodnu nagradu za fantaziju za scenarij u Trstu 1981., prvu specijalnu nagradu žirija, Imagfic (Madrid) 1982., Grand prix, Grand prix publike, nagradu FIPRESCI, nagradu žirija za najbolju masku, nagradu publike u Cádizu 1982. te glavnu nagradu za režiju u Bruxellesu 1983.

## Reference

## Vanjske veze
*